text: Anderledes julegudstjeneste i Haderslev
  13 december 2010 kl. 15.01
  Kirke laver gudstjeneste for familier.
  Mange går forgæves til julegudstjenesterne, fordi kirkerne er fyldte.
  Således også i Sct. Severin Kirke i Haderslev - selvom kirken afholder tre gudstjenester den 24. december.
  Nu vil kirken lave en ekstra julegudstjeneste for børnefamilier.
  - Vi vil dramatisere jule-evangeliet for familierne, mens børnekoret synger Sigurd Barrets nye julesang "Sikke dog et glædeligt budskab", fortæller organist Astrid J. Thomsen.
  2 piger fra børnekoret spiller henholdsvis præ- og postludium på violin og bratsch.
  